

**ΔΕΛΤΙΟ ΤΥΠΟΥ**

**ΕΥΧΕΣ ΔΗΜΑΡΧΟΥ ΚΟΝΙΤΣΑΣ ΠΡΟΣ ΤΟΥΣ ΥΠΟΨΗΦΙΟΥΣ ΤΩΝ ΠΑΝΕΛΛΗΝΙΩΝ ΕΞΕΤΑΣΕΩΝ**

Αγαπητά μας παιδιά,

Η προσπάθειά σας για την εισαγωγή στην τριτοβάθμια εκπαίδευση είναι μία από τις σημαντικότερες «μάχες», που καλείσθε να δώσετε στο διαρκή αγώνα της ζωής και η αφετηρία για κοινωνική και επαγγελματική καταξίωση. Με τη βοήθεια των εκπαιδευτικών σας και τη συμπαράσταση των γονέων σας, αποκτήσατε εκτός των άλλων και τα γνωστικά εκείνα εφόδια, τα οποία σας δίνουν τη δυνατότητα να πετύχετε το καλύτερο δυνατό αποτέλεσμα στις πανελλήνιες εξετάσεις.

Εύχομαι ολόψυχα, οι προσπάθειές σας να δικαιωθούν και να αποδώσουν καρπούς προς όφελος του καθενός σας, αλλά και ολόκληρης της κοινωνίας.

Με την πεποίθηση ότι το τέλος αυτής της διαδικασίας θα είναι ελπιδοφόρο και επιτυχές, σας εύχομαι «Καλή Δύναμη - Καλή Επιτυχία».

Ο Δήμαρχος Κόνιτσας

Ανδρέας Ζ. Παπασπύρου